На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-442/22-IV/01 од 09.05.2022. године,

Општинско веће општине Гаџин Хан на седници одржаној 16. маја 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 66.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **156.000,00** динара (стопедесетшестхиљададинара) Предшколској установи ,,Прва радост,, Гаџин Хан за исплату једнократне помоћи запосленима.

1. Средства из тачке 1. овог предлога распоређују се у оквиру

**Раздео 5**

**Глава 5.01**

**Програм 8-Предшколско образовање**

**2002-0002 – Функционисање и остваривање предшколског васпитања и образовања**

**Функција 911 – Предшколско образовање**

**Позиција 105**

**-**економска класификација **414000-Социјална давања запосленима**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Предшколске установе ,,Прва радост,, Гаџин Хан утврђено је да на економској класификацији 414400-Остале помоћи запосленима нису планирана средства за ове намене.

Наведена средства су потребна за исплату једнократне новчане помоћи у висини од по 10.000,00 динара по запосленом. Наиме, Закључком Владе РС 05 Број: 401-3526/2022 од 28. априла 2022.године препоручено је јединицама локалне самоуправе да обезбеди исплату горе наведене једнократне новчане помоћи запосленима у предшколским установама на својој територији, а чије се радно ангажовање финансира средствима из буџета јединице локалне самоуправе и којима иста није исплаћена у већем или једнаком износу у периоду од 10.марта 2020.године до дана доношења овог закључка. Како се из буџета општине Гаџин Хан финансира 14 (четрнаесторо) запослених у Предшколској установи потребно је обезбедити средства у износу од 155.555,54 динара (140.000,00 за исплату нето помоћи и 15.555,54 динара за исплату пореза)

.

Да би се извршила горе наведена исплата средства се издвајају из текуће буџетске резерве.

.

Број: 06-400-227/22-III

У Гаџином Хану, 16.05.2022.године

 ПРЕДСЕДНИК

 ОПШТИНСКОГ ВЕЋА

 Милисав Филиповић